
Uredba o spremembi Uredbe o gradnji in obratovanju cestnih železnic[footnoteRef:1] [1:  Priglašeno v skladu z Direktivo (EU) 2015/1535 Evropskega parlamenta in Sveta z dne 9. septembra 2015 o določitvi postopka za zbiranje informacij na področju tehničnih predpisov in pravil za storitve informacijske družbe (UL L 241, 17.9.2015, str. 1).] 

Z dne ...
Na podlagi točk 1 in 3 odstavka 1 oddelka 57 v povezavi z odstavkom 3 Zakona o potniškem prevozu v različici z dne 8. avgusta 1990 (Zvezni UL I, str. 1690), od katerih je bil uvodni del pred točko 1 odstavka 1 nazadnje spremenjen s podtočko (a) točke 2 člena 482 Uredbe z dne 31. avgusta 2015 (Zvezni UL I, str. 1474), Zvezno ministrstvo za promet in digitalno infrastrukturo odreja naslednje:
Člen 1
Uredba o gradnji in obratovanju cestnih železnic z dne 11. decembra 1987 (Zvezni UL I, str. 2648), kakor je bila nazadnje spremenjena s členom 1 Uredbe z dne 16. decembra 2016 (Zvezni UL str. 2938), se spremeni: 
1. Pregled vsebine se spremeni:
navedba k oddelku 61 se glasi:
„Oddelek 61 Nadzor nad gradnjo obratovalnih naprav in vozil“.
1. V odstavku 1 oddelka 2 se doda naslednji stavek:
„Stavki 3 do 5 odstavka 1 oddelka 1 ostanejo nespremenjeno v veljavi.“
2a.	V točki 3 stavka 2 odstavka 1 oddelka 3 se za besedo „osebe“ vstavi besedilo „ali kombinacija obojega“.
2. Oddelek 4 se spremeni:
a) stavek 2 odstavka 3 se razveljavi; 
b) v odstavku 4 se za besedo „osebe“ vstavi besedilo „ali kombinacija obojega glede na lokalne razmere“.
c) vstavi se naslednji odstavek 5: 
„(5) Podjetnik mora voditi evidence o
1.	obratovalnih zadevah, določenih v šestem poglavju, 
2.	komunikaciji z operativnimi točkami v zvezi z varnostjo, ki poteka prek naprav za obveščanje v skladu z oddelkom 23, in 
3.	voznih podatkih naprav iz odstavka 13 oddelka 33, 
ter je pooblaščen za zbiranje, hranjenje in uporabo podatkov iz točk 1 do 3, če je to potrebno za varno vodenje obratovanja, beleženje stanja in vzdrževanja naprav in vozil ter odkrivanje vzrokov nevarnih dogodkov. Podjetnik je poleg tega pooblaščen za posredovanje potrebnih informacij o podatkih iz stavka 1 tehničnemu nadzornemu organu, ki jih ta potrebuje za izpolnjevanje svojih nalog. Če gre za osebne podatke, jih je treba najpozneje po 96 urah izbrisati, razen če so še naprej potrebni za izpolnjevanje namena shranjevanja iz stavka 1.“
3. Odstavek 2 oddelka 5 se spremeni:
a)	v stavku 1 se pred besedilom „strokovnih oseb“ črta beseda „drugih“;
b)	v stavku 2 se pred besedilom „vodja obrata“ črta beseda „tudi“.
4. [bookmark: _GoBack]V odstavku 5 oddelka 16 se doda naslednji stavek: „V drugih primerih se odgovornost cestnega podjetja ne spremeni.“
5. V odstavku 5 oddelka 30 se za stavkom 1 vstavi naslednji stavek:
„Pri tem je izhod v sili namenjen reševanju oseb, če v primeru sile zaustavitev vozil na območju za zaustavitev ni mogoča.“
6.  Odstavek 7 oddelka 31 se glasi: 
„(7)	Višine površin perona, tal vozil in stopnic vozil morajo biti med seboj usklajene tako, da lahko potniki udobno vstopajo in izstopajo. Razlika v višini površine perona in tal vozil se zmanjša ob upoštevanju parametrov obremenitve in obrabe uporabljenih vozil. Površina perona ne sme biti višja od tal vozila; biti mora odporna proti drsenju.“
7. V točki 2 odstavka 3 oddelka 46 se za besedilom „zahteve za zaustavitev“ vstavi besedilo „vsaj na območju vsakih vrat“.
8. Stavek 2 odstavka 11 oddelka 51 se glasi:
„Prikaz kretničnih signalov ni potreben, če so kretnice vključene v opremo za upravljanje ali se vozni signal upravlja skupaj s kretnicami in če je ustrezno označen.“
9. Točka 3 odstavka 2 oddelka 53 se glasi:
„3. se iztirjenja prepoznajo neposredno v sistemu in sledi ustrezno vplivanje na krmiljenje vlaka,“.
10. V odstavku 2 oddelka 55 se za besedo „biti“ vstavi besedilo „in morajo biti za druge udeležence v prometu prepoznavni v zadostni meri“.
11. V odstavku 3 oddelka 57 se točka 2 glasi: 
„2. naprave za oskrbo z električno energijo 	4 leta,“.
12. Oddelek 61 se spremeni:
a) v naslovu se doda besedilo „in vozil“;
b) v stavku 2 odstavka 1 se za besedo „vzorci“ vstavita vejica in besedilo „pri vozilih za prvo vozilo serije,“. 
13. V odstavku 7 oddelka 62 se besedilo „lahko obratovalna naprava ali prvo vozilo serije“ nadomesti z besedilom „lahko obratovalne naprave ali vozila“. 
14. Oddelek 64 se spremeni: 
a) v stavku 1 se pred besedilom „, ki so v gradnji,“ vstavi besedilo „v tem trenutku“;
b) za stavkom 1 se vstavi naslednji stavek:
„Če so v tej uredbi določene druge zahteve glede gradnje obratovalnih sestavov ali vozil kot po do … [vstavite: datum objave te uredbe o spremembi] veljavnem pravu, obstoječih obratovalnih sestavov ali vozil ali tistih, ki so v tem trenutku v gradnji, ni treba prilagajati predpisom te uredbe.“ 

Člen 2
Ta uredba začne veljati dan po njeni objavi.
Zvezni svet je soglašal.
